open-index/open-wikipedia-markdown huggingface dataset:
Deputación

**Deputación** é en España desde 1836 a institución á que lle corresponde o goberno e a administración das provincias. Tras a proclamación da Constitución española de 1978 recollese no Título VIII baixo a epígrafe "A organización territorial do Estado". Non obstante, nas comunidades autónomas uniprovinciais as súas funcións asúmeas a comunidade autónoma.

## Historia e características 
O propio texto constitucional define tamén provincia como unha entidade local determinada pola agrupación de concellos e división territorial. Esta entidade local, segundo o propio texto, e ao igual cós concellos e comunidades autónomas, gozan de plena autonomía para a xestión dos seus respectivos intereses. Para esta xestión dota á provincia de personalidade xurídica propia.

Na súa actividade debe garantir os principios de solidariedade e equilibrio entre os municipios que a integran, para o que deberá asegurar a prestación integral e axeitada na totalidade do seu territorio dos servizos de competencia municipal e a participación na coordinación entre a administración local coa da comunidade autónoma e a do estado.

Para o funcionamento da deputación, esta organízase en varios órganos de goberno. Todas as deputacións terán: un Presidente, os Vicepresidentes, a Xunta de Goberno e o Pleno. Existen outros órganos chamados complementarios co obxectivo de estudar, informar ou consultar os asuntos que serán sometidos a decisión plenaria. Neste apartado sitúanse as coñecidas como "comisións informativas".

Estas corporacións, ás que se lles atribúe o goberno e a administración provincial, nas illas (Comunidade Canaria e Balear) teñen o nome de cabidos ou consellos.

### Galiza 
En Galiza, cada provincia conta coa súa respectiva deputación:
* Deputación da Coruña
* Deputación de Lugo
* Deputación de Ourense
* Deputación de Pontevedra
Radio Arteixo

**Radio Arteixo** era unha emisora de radio pública propiedade do concello de Arteixo. Comezou a emitir o 23 de marzo de 1993 e dende agosto de 2011 as súas emisións son practicamente nulas e limitadas á zona centro do núcleo urbano da vila, a raíz dunha decisión do goberno local, de Carlos Calvelo (PP). Dende ese ano prometeuse substituíla por unha plataforma multimedia de son e imaxe, aínda non existente. En 2013, unha reorganización municipal minguou aínda máis o espazo dispoñible para a emisora. Podíase escoitar en toda a comarca de Bergantiños.

## Notas
Radio Municipal de Tui

A **Radio Municipal de Tui** é a emisora de radio pública do concello de Tui.

Comezou a emitir o 16 de abril de 1993 na frecuencia 107.4 da banda FM  e pode sintonizarse nos concellos de Tui, Tomiño, Salceda e Salvaterra, aínda que é posible que a súa cobertura sexa aínda maior, chagando a abranguer toda a bisbarra do Baixo Miño.

Segundo o EGM en decembro de 2006 contaba con 10.000 oíntes diarios, o que a converte na emisora municipal galega máis escoitada. En abril de 2007, o EGM outorgoulle un total de 12.000 oíntes diarios.
Radio Allariz

**Radio Allariz** é unha emisora de radio pública do concello de Allariz que comezou a emitir en decembro de 1992, sendo unha das emisoras municipais máis lonxevas da provincia de Ourense.

Comezou as súas emisións nunhas instalacións sitas no edificio da antiga gardaría municipal, localizándose hoxe os seus estudos centrais no edificio da Casa da Mocidade de Allariz.
 
Integra a Plataforma Nunca Máis.

## Notas 
## Véxase tamén 
### Ligazóns externas 
* Web oficial da Radio Televisión de Allariz con acceso á emisión en directo
Unión Carlista

A **Unión Carlista** foi un partido carlista e tradicionalista español fundado en 1978 patrocinado pola Regencia Nacional y Carlista de Estella de carácter antifranquista. Á parte do sector sivatista que non se reintegrou en 1964 na Comunión Tradicionalista de Xavier de Borbón Parma, mantendo a Regencia Nacional y Carlista de Estella, logrou agrupar aos últimos octavistas vasco-navarros.

Un destacado militante da Unión Carlista foi o catalán Juan Casañas, que dende o falecemento en 1980 de Mauricio de Sivatte, exercía como voceiro da Regencia Nacional y Carlista de Estella. O seu presidente era Alfonso Triviño de Villalain.

No chamado Congreso de Unidade Carlista de 1986, a Unión Carlista fusionouse coa Comunión Tradicionalista e a Comunión Católico-Monárquica para constituír unha nova organización política denominada Comunión Tradicionalista Carlista.
Radio Sada

**Radio Sada** é a emisora de radio pública do concello de Sada, comezou a emitir polo 107.1 FM o 3 de xuño de 1993. Na actualidade produce oito horas de programación propia.

## Ligazóns externas
*
Radio Quiroga

**Radio Municipal de Quiroga** é a emisora de radio pública do concello de Quiroga. Comezou a emitir o 2 de abril de 1994. Localizada na Casa da Cultura municipal emite máis de dez horas diarias de programación propia, desde as 10:00 ás 20:30 horas. Sintonízase na 107.3 FM.
Nuhase

**Nuhase** foi un principado da zona ao oeste do Éufrates, na rexión de Alepo.

Sobre o -1500 Nuhase era un reino vasalo de Mitanni. Na metade do século –XV o faraón Tuthmosis III foi á zona e chegou ata Karkemish. O rei de Nuhase tivo que se someter, pero sen dúbida a contra a súa vontade, porque despois da conquista exipcia de Qadesh, cando todo o mundo daba os parabéns ao faraón, Nuhase sublevouse e Tuthmosis tivo que volver á zona, acorar a revolta, e instalar como rei a Taku. Ao cabo duns catro anos, Nuhase volvía estar en rebelión.

Co tratado entre Mitanni e *Exipto* (século -XV) probabelmente este país foi repartido, e así, mentres un dos reis era vasalo de Exipto, o outro érao de Mitanni.

Cando o rei Suppiluliumas I fixo a súa primeira campaña a Siria sobre o -1340 o primeiro gran territorio que conquistou foi Nuhase (ou Nuhassi), que tiña dous reis coñecidos (Sarrupsi, independente ou vasalo hurrita, e Addu-Nirari, vasalo exipcio). Sarrupsi, probabelmente sublevárase contra Mitanni (talvez inicialmente pensando en Exipto como alternativa ou talvez en favor de Artatama II, rei hurrita do oriente). Pero xustamente entón Tushratta de Mitanni presentouse na zona co seu exército, que eludira dar batalla aos hititas en Washukanni e se repregara cara a Siria.

Sarrupsi viuse ameazado e considerou prudente declararse vasalo de Suppiluliumas, que estaba na fronteira. Suppiluliumas apoderouse de Nuhase (ou polo menos de parte) e expulsou a Tushratta das súas posesións.

Pero unha vez salvo, Sarrupsi separouse da alianza hitita, non se sabe porqué, e foi deposto polo rei hitita e a parte do reino que lle correspondía foi doada a un rei vasalo chamado Takip-Sarri, ata entón rei de Ukulzat, unha das cidades de Nuhase.

Suppiluliumas escribiu ao outro rei de Nuhase, Addu-Nirari e pediulle o sometemento. Addu-Nirari pediu axuda ao seu señor o faraón, e aliouse con Itur-Addu rei de Mukish (Alalakh) e Aki-Tesup rei de Niya, que eran vasalos exipcios. O rei hitita derrotounos e fíxoos prisioneiros e os seus dominios foron anexionados ao novo reino de Khalap. Probabelmente o principado de Nuhase-Ukalzat permaneceu como vasalo deste.
Ukulzat

**Ukalzat** era un pequeno principado, vasalo da parte do reino de Nuhase sometida a Mitanni. O seu rei, Takip-Sarri, aliouse con Suppiluliumas I sobre o -1340, e, cando o rei de Nuhase foi deposto, déuselle o reino, pero probabelmente foi posto baixo dependencia do reino de Khalap (Alepo).
Abrazar, estender e extinguir

**Abrazar, estender e extinguir** (*Embrace, extend and extinguish* en inglés) , ás veces **Abrazar, estender e exterminar** ou, máis simplemente, **Abrazar e estender**, é un slogan aparentemente utilizado internamente por Microsoft Corporation para describir a súa estratexia de introdución de produtos, utilizando standards amplamente utilizados, para estender eses standars con solucións propietarias e finalmente utilizar esas diferenzas e a súa posición no mercado en detrimento da competencia . A frase apareceu nunha canción dun empregado anónimo de Microsoft e foi utilizada durante a "guerra dos navegadores" para enfrontarse a Netscape, Java e a Internet.

## A estratexia 
Esta suposta estratexia ten tres fases:
# **Abrazar**: Desenvolver software esencialmente compatíbel co dun produto da competencia ou un standard público.
# **Estender**: Engadir e promover características que non fan parte do standard ou que non ten a competencia, creándolles intencionadamente problemas de interoperabilidade aos usuarios que pretendan ser neutrais.
# **Extinguir**: Cando as extensión se converten nun standard *de facto* por causa do seu dominio do mercado, marxinalízanse os competidores que non utilicen as extensións de Microsoft e créanse obstáculos para os novos competidores.

O Departamento de Xustiza dos Estados Unidos e os opositores a Microsoft  aseguran que o obxectivo desta estratexia é lograr o monopolio nunha categoría de produtos. Microsoft afirma que a estratexia non é anti-competitiva senón un exercicio da súa capacidade de innovación.

## Exemplos 
Durante a "guerra dos navegadores", Microsoft engadiu a posibilidade de que o Internet Explorer funcionase cos controis ActiveX para rachar a compatibilidade con Netscape Navigator, que utilizaba compoñentes baseados en Java e nun sistema de extensións propios. A respecto de Java, Microsoft omitiu a Interface Nativa de Java e incluíu J/Direct para a mesma función co fin de evitar que se convertese na plataforma de desenvolvemento principal en Windows.

As distintas versións do Internet Explorer non seguen as normas padrón de HTML tal e como as enuncia o World Wide Web Consortium.

## Notas
Qatna

**Qatna** foi un reino da rama dos semitas cananeos do norte, en torno á cidade deste nome (hoxe Homs), do que se ten noticias desde polo menos o -1800, cando era rei Ishi-Addu, que foi o pai de Amutpiel, que é mencionado nos arquivos de Mari.

## Historia 
Amutpiel era gobernador de Nazala como príncipe herdeiro e despois foi rei. A irmá de Amutpiel, Belmun, casou con Jasmah-Addu de Mari da que foi a esposa principal. Probabelmente a nai de Amutpiel foi Lammassi-Ashur, unha princesa de Assur ou Ekallatum. Zimri-Lim de Mari casou tamén cunha princesa de Qatna, chamada Dam-hurasim.

Destruída Mari por Hammurabi, as fontes desaparecen; probabelmente Qatna caeu debaixo dependencia de Alepo (Iamkhad) e, sobre o -1500 someteuse a Mitanni. É posíbel que Amenhotep I (sobre -1515 – -1494) e Tuthmosis I (sobre -1494 – -1482) estivesen na cidade nas súas expedicións a Siria. Tuthmosis III menciónaa nunha inscrición, e di que estivo alí no seu 33º ano de reinado. Amenhotep II (sobre -1427 – -1401) foi atacado por soldados de Qatna con axuda hurrita ao cruzar o Orontes, pero saíu vitorioso. Qatna estivo na zona de fronteira con Mitanni, pero baixo influencia exipcia, e aínda é mencionada sobre o -1180.

Durante a campaña siria de Suppiluliumas I, sobre o -1340, Akizzi de Qatna pediu axuda a Akhenaton, pero non a recibiu, e caeu en mans dos hititas, sendo saqueada e os habitantes deportados a Hatti. No seu lugar como poder rexional emerxeu o reino de Nuhase.

## Reis 
* Ishi-Addu, sobre -1800.
* Amutpiel ben Ishi-Addu, sobre o -1800.
* Idanda, sobre -1400.
* Taku, sobre -1400.
* Akizzi, sobre o -1350.
Abzuya

**Abzuya** foi unha cidade do Reino de Qadesh, probabelmente amurallada e non afastada da cidade de Qadesh.

Suttarna, que sobre o -1340 era rei de Qadesh (vasalo exipcio), e o seu fillo Aitaqqama sentíronse ameazados pola submisión de Qatna ao rei hitita Suppiluliumas I e a continuación da expedición deste cara ao sur, e atacaron aos hititas a pesar de que este non fixo ningún movemento para atacar Qadesh. O rei hitita derrotounos e entón refuxiáronse en Abzuya, cidade que foi asediada e conquistada polos hititas

Suttarna, o seu fillo e outros familiares (fillos, irmáns) foron feitos prisioneiros.
Alashiya

**Alashiya** ou **Alasiya** foi un reino do Mediterráneo Oriental durante o segundo milenio antes da era cristiá, que salientou pola súa importancia comercial e como fonte de valiosas materias primas. Desapareceu da historia tras a irrupción dos pobos do mar, sendo moi probábel que fose destruído por estes.

## Localización
Dos documentos exipcios e doutros reinos da rexión, é posíbel deducir que Alashiya foi un importante subministrador de cobre, situado nalgunha zona do Mediterráneo oriental; así, aínda que algúns historiadores suxeriron que Alashiya podería estar no que hoxe é Turquía ou Siria, a opinión maioritaria inclínase por situar Alashiya en Chipre. Esta relación parece confirmada por un estudo do ano 2003 http://www.ajaonline.org/index.php?ptype=content&aid=94%C2%A7 que relaciona quimicamente a arxila de taboíñas de Alashiya atopadas no Levante con arxila que se atopa en Chipre, pero non no Levante.

A pesar de que situar Alashiya en Chipre parece aceptado pola maioría dos expertos, aínda non é posíbel determinar se Alashiya facía referencia a toda a illa ou só a unha parte desta; en calquera caso, a capital deste reino situouse tradicionalmente en Enkomi, aínda que o estudo anteriormente citado parece mostrar que a arxila usada é propia doutras rexións chipriotas - o que pode significar que Enkomi non era realmente a capital de Alashiya, ou que esta cambiou durante a historia do reino.

## Historia
Existen referencias a Alashiya en multitude de arquivos dos reinos de Oriente Próximo na Antigüidade, por exemplo, en Exipto, o imperio hitita, Micenas ou Ugarit. Estes textos tratan principalmente dos envíos de cobre e doutras mercancías (como vacas) por parte de Alashiya a cambio de recibir ouro e prata. Ademais, é posíbel constatar neles a fortaleza política dos reis de Alashiya, que chamaban aos faraóns *irmáns*, algo que só se permitían as potencias do mesmo rango que Exipto.

Porén, parece ser que o reino na súa etapa final foi sometido ao dominio hitita, se os informes sobre o reinado de Tudhaliyas IV son fiábeis. Poucos anos despois da conquista hitita, apareceron os pobos do mar, que supoñían unha ameaza especial para Alashiya pola súa posición vulnerábel en medio do Mediterráneo oriental. Aínda que parece que o reino contou con axuda dos hititas e de Ugarit para rexeitar a invasión, todos os intentos foron en van.

Coa derrota a mans dos pobos do mar (aprox. -1200), Alashiya desaparece da historia.
Cruceiro da Burata

O **cruceiro da Burata** é un cruceiro localizado na aldea da Burata, na parroquia de Taragoña (Rianxo).

## Descrición
Atópase sobre unha plataforma cuadrangular de dous graos e pedestal cúbico rematado en chafráns e con paramentos recadrados. O seu fuste é de sección cadrada con chafráns, e paramentos recadrados na base; representado con símbolos da Paixón: Martelo, Tenaces, Escada. O seu capitel é cuadrangular decorado con volutas, follas e querubíns; a súa cruz de sección octogonal con remates florenzados. O Cristo Crucificado coas mans abertas e coroa de espiñas. No reverso, atópase a Virxe Dolorosa sobre peaña de querubín, leva as mans con dedos entrelazados, nimbo de raios arredor da cabeza e espada cravada.

A carón do cruceiro hai un peto de ánimas con representacións do purgatorio.
Washukanni

**Washukanni** ou Waššukanni (tamén Washshukanni, Wassuganni, Vasukhani e outros variantes) foi a capital do reino hurrita de Mitanni.

## Historia 
Identificouse coa moderna Tell al-Fakhariya, no río Khabur, en Siria. Estase a escavar na zona, no Tell al-Fakhariya, Ras al-Ayn e Tell Halaf. Atopouse unha cidade asiria de nome Sikan, que sería a versión asiria do nome Washukanni (orixinal Wa-Sikan-nin). Porén, aínda non se atoparon restos hurritas.

A cidade de Washukanni foi capital de Mitanni desde polo menos o -1500 ata aproximadamente o -1270, e o seu nome en sánscrito querería dicir "mina rica". Sobre o -1400 foi probabelmente ocupada temporalmente polos hititas e unida ao reino de Kizzuwatna (vasalo hitita naquel momento), pero este dominio foi curto. Sobre o -1350 foi saqueada polo hitita Suppiluliumas I, quen instalou nela un rei vasalo, Mattiwaza. Foi ocupada por Asiria sobre o -1290 e despois outra vez o -1270. Desde entón o país foi a provincia asiria de Hanigalbat e construíuse unha nova capital rexional.
Robert Kovač

**Robert Kovač**, nado en Berlín (Alemaña) o 6 de abril de 1974, é un exfutbolista croata. Xogaba de defensa central, sendo considerado como un dos mellores na súa posición na súa época.

## Traxectoria 
Fillo de pais bosníaco-croatas, Kovač iniciouse no Rapid Wedding. Tras pasar polo Hertha Zehlendorf (1994-95), fichou polo 1. FC Nürnberg (1995-96), club co que debutou na Fußball-Bundesliga. En 1996 marcha cara ao Bayer Leverkusen. Tras un excelente rendemento o Bayern Múnic faise cos seus servizos no ano 2001. Case dende o comezo farase cun posto no once titular do club bávaro, facendo unha gran contribución aos triunfos do Bayern tanto na liga coma na copa de Alemaña.

Dotado dun gran poderío físico a pesar da súa relativamente baixa estatura para a demarcación que ocupaba, tamén tiña unha magnífica colocación e unha boa técnica.

## Selección 
Nado en Berlin, coma o seu irmán máis vello, Niko. Formaron parte dunha serie de xogadores da selección croata cun lugar de nacemento distinto ó país que representan.

Participou nos mundiais de Corea e o Xapón do 2002 e Alemaña no 2006. Tamén estivo nas Eurocopas do 2004 e 2008.

Tanto con Croacia coma co Bayer Leverkusen e Bayern Múnic foi compañeiro de equipo do seu irmán máis vello,Niko.

## Véxase tamén 
### Ligazóns externas 
* Datos en JadranSport.org (Inglés)
* Leverkusen(Inglés)
José Malcampo y Monge

**José Malcampo Monge,** nado en San Fernando (Cádiz) o 13 de xaneiro de 1828 e finado en Sanlúcar de Barrameda (Cádiz) o 23 de maio de 1880, foi un mariño de guerra e político español.

## Traxectoria 
Dende o seu posto de marino participou na Gloriosa, e, a partir de entón, tomou parte activa na vida política do país. Dentro da súa carreira política, foi nomeado Presidente do Consello de Ministros en 1871 sucedendo a Manuel Ruiz Zorrilla, sendo simultaneamente, responsable dos ministerios da Mariña e de Estado. En realidade, as Cortes Constituíntes déranlle os seus votos maioritariamente a Práxedes Mateo Sagasta, pero este negouse a aceptar o encargo de goberno e preferiu situarse como xefe do partido constitucional, fronte ao radical Ruiz Zorrilla.

O goberno de Malcampo só durou uns meses, pero, tras a súa caída, seguiu ocupando a carteira de Mariña no goberno encabezado por Sagasta. Neste mesmo ano foi nomeado capitán xeneral de Filipinas, onde reorganizou a loita contra os piratas. Fora tamén senador. Tiña os títulos de Marqués de San Rafael, conde de Joló e vizconde de Mindanao.

## Véxase tamén 
### Ligazóns externas 
* Ficha na web da Presidencia do goberno  (en castelán)
* Ficha no Senado.
Radio Ordes

**Radio Ordes** é a emisora de radio pública do concello de Ordes, comezou a emitir o 2 de xaneiro de 1995 no 107.3 FM. Actualmente transmite de luns a sábado de 9:00 a 13:00 e de luns a xoves de 17:00 a 19:00.
Radio Salnés

**Radio Líder Salnés** é unha emisora de radio localizada en Cambados,que comezou a emitir o 19 de marzo de 1995 no 107.9 FM.

## Características 
Aínda que a licenza corresponde ao concello de Cambados, este cedeu a súa xestión a outras empresas nos últimos anos. Primeiro foi a Gesradio, logo a Salnés Siradella e a partir de 2005 a Cadena Noroeste de Medios de Comunicación, que adoitou recentemente o nome comercial de Radio Líder e mantén un acordo de emisión con Punto Radio.

A denominación actual da emisora e **Radio Líder Salnés** e as desconexións locais poden escoitarse entre as 12.00 e as 14.00 horas. Os seus contidos céntranse tanto na comarca do Salnés como no Barbanza.

O programa, que presentan os xornalistas e locutores Suso Blanco e Susana Figueiras, mantén seccións habituais que rotan durante a semana, centradas en temas variados como Informática (*As Ondas dos SILs*, emitido os luns), Saúde (*En lista de espera*, con Manuel Martín), Discapacidade (*Todos Contan*), Psicolopsía (*Mundo Interior*) ou Hostalaría e Turismo (espazo auspiciado polo CIFP Carlos Oroza), entre outros.

## Notas
Radio Estrada

**Radio Estrada** é unha emisora de radio pública do concello da Estrada, comezou a emitir o 1 de marzo de 1995 no 107.7 FM. Transmite as 24 horas do día e cando non emite programación propia conecta con Radio Nacional de España.

## Ligazóns externas
*Web oficial de Radio Estrada
Qadesh

**Qadesh** (tamén escrito **Kadesh**, nome que quere dicir "Santa") foi unha cidade da antiga Siria, na beira do río Orontes, probabelmente localizada na moderna escavación de Tell Nebi Mend, a uns 24&nbsp;km ao suroeste de Hims.

Foi unha cidade dos cananeos que, aliada con outra cidade importante, Megiddo, e outras menores, se opuxo á conquista da rexión por Tuthmosis III de Exipto. A cidade era mencionada como **Qidshu** nas taboíñas de Amarna e era probabelmente aliada do rei hurrita de Mittani. Os exipcios, vencedores na batalla de Megiddo, impuxeron a súa hexemonía na zona do Levante.

Coñécense os nomes de tres reis de Qadesh: Suttarna (sobre 1350 a. C.); Etakkama (sobre 1345 a. C.) e Ari-Teshub (sobre 1330 - 1325 a. C.).

Despois da vitoria do rei hitita Suppiluliumas I sobre o reino de Niya (ao sur de Alepo) dirixiuse ao sur, en dirección a Qatna, onde o rei Akizzi se someteu. A seguir, continuou avanzando cara a Apa (talvez Apina ou Upe, despois Damasco), rexión que, polo menos en parte, era controlada por Exipto. Neste momento Suttarna, rei de Qadesh (vasalo exipcio) e o seu fillo Aitaqqama, que talvez se sentiron ameazados, atacaron aos hititas, a pesar de que este non fixo ningún movemento para atacar Qadesh. O rei hitita derrotounos e refuxiáronse na cidade de Abzuya, cidade que foi asediada e conquistada, e Suttarna, o seu fillo e outros familiares (fillos, irmáns) feitos prisioneiros (igualmente marcharon co rei para Hatti). A seguir o rei hitita estableceu como rei vasalo a Aitaqqama (Etakkama), pero, despois da saída dos hititas, o novo soberano insistiu nunha carta na súa lealdade ao faraón.

Qadesh, que había uns 150 anos que era vasalo de Exipto, aliouse cos hititas; sobre 1300 a. C. foi dominado efemeramente por Seti I. Ramsés II preparou unha expedición militar como resposta. Os dous exércitos chocaron na zona do río Orontes, preto da cidade, e librouse a chamada batalla de Qadesh entre hititas e exipcios; os exipcios atribuíronse a vitoria, pero crese que foi máis ben favorábel aos hititas; a data da batalla non está establecida definitivamente, pero foi sobre o 1285 a. C.. Qadesh permaneceu baixo influencia hitita e restou no seu poder durante un século cono estado vasalo.

O reino pasou finalmente aos israelitas no século XI a. C.
Nokia

**Nokia** é un fabricante de teléfonos móbiles finlandés, ademais dunha das principais empresas do sector das telecomunicacións. Con sede en Espoo (Finlandia), Nokia é unha das marcas máis coñecidas dentro e fóra da Unión Europea.

Nokia tamén produce infraestrutura para redes de telefonía móbil e outros equipamentos de telecomunicacións para aplicacións como a telefonía tradicional por voz, RDSI, acceso a Internet por banda larga, radio profesional móbil, Voz IP, e unha liña de receptores de satélite.

## Historia 
miniatura|Sede de Nokia en Espoo, Finlandia. 
[miniatura|Transmisores [GSM Nokia.]] 
A actual Nokia é o resultado da fusión de empresas centenarias procedentes de diferentes sectores da industria finlandesa.
 
### Cronoloxía 
* 1865, o enxeñeiro de minas Fredrik Idestam establece unha empresa de industria forestal para a produción de papel no suroeste de Finlandia.
* 1898, a empresa crea a fábrica procesadora de caucho « Finnish Rubber Works Ltd » na cidade de Nokia e adopta o nome da mesma como a súa marca comercial.
* 1912, fúndase a « Finnish Cable Works » dedicada á fabricación de cables para a industria de telégrafo e a produción de teléfonos. Esta empresa foi adquirida por Nokia tralo fin da segunda guerra mundial.
* 1960, créase un Departamento Electrónico na fábrica de cables.
* 1963, Nokia produce un radioteléfono.
* 1965, primeiro procesador para os módems de datos.
* 1967, Nokia Corporación formase oficialmente mediante a fusión de Nokia Company (o negocio orixinal de fabricación de papel) con Finnish Rubber Works e Finnish Cable Works.
* Anos 1970, Nokia desenvolve a DX 200, unha central telefónica de conmutación dixital.
* Anos 1980, a primeira rede internacional de telefonía móbil celular, NMT, introdúcese en Escandinavia en 1981 e Nokia fabrica para esta os primeiros teléfonos de uso en automóbiles.
* 1987, Nokia adquire as operacións de produtos electrónicos e parte dos negocios de compoñentes da German Standard Elektrik Lorenz e a compañía de produtos electrónicos Oceanic de Francia. Ese mesmo ano produce o primeiro ordenador portátil.
* 1989, Nokia expande a súa industria do cable en Europa adquirindo a compañía de cable NKF dos Países Baixos.

## Produtos destacados 
miniatura|Terminal de Nokia para TDT.
* **3200**
* **5140**
* **5140i**
* **6600**
* **6630**
* **6680**
* **6681**
* **7650**
* Lista de móbiles serie "N"
** **N70**
** **N71**
** **N72**
** **N73**
** **N80**
** **N90**
** **N91** 
** **N92**
** **N93**
** **N95**.

## Véxase tamén 
### Ligazóns externas 
* Sitio web internacional de Nokia
Konami

**Konami Corporation** (コナミ株式会社) é unha empresa dedicada principalmente á realización de videoxogos para diversos sistemas desde ordenadores e videoconsolas ata máquinas recreativas.

## Comezos 
No ano 1969, Kagemasa Kōzuki abriu unha tenda de venda e reparación de tocadiscos en Kozushima, Toyonaka, Osaca, Xapón. Impulsado por Sega, Atari e Midway Games en 1973 comezou cun grande equipo de programadores, grafistas e expertos financeiros, fundando Konami Industries Co.

A compañía comezou a dar os seus primeiros pasos da man doutras empresas como Sony (coas computadoras MSX) ou Atari (coa consola Atari 2600).

## Estrutura da compañía 
* Konami Corporation
** Konami Computer Entertainment Tokyo, Inc.
** Konami Computer Entertainment Japan, Inc.
** Konami Computer Entertainment Studios, Inc.
** Konami Online, Inc.
** Konami Media Entertainment, Inc.
** Konami Traumer, Inc
* Konami Sports Life Corporation
* Konami Sports Corporation
* Konami Corporation of America — Holding company U.S.
** Konami Digital Entertainment, Inc. anteriormente Konami of America Inc.
* Konami Corporation of Europe B.V. — anteriormente Konami Limited
** Konami of Europe GmbH
* Konami Software Shanghai, Inc.

## Xogos desenvolvidos 
* Castlevania (serie)
* Circus Charlie
* Green Beret
* Hyper Sports
* Metal Gear
* Pro Evolution Soccer 2009
* Pro Evolution Soccer 2011
Compromiso austrohúngaro

O **Compromiso autrohúngaro** (en maxiar *kiegyezés*, en alemán *Ausgleich*, ambas significan "compromiso ou "acordo"), refírese ó acordo en febreiro de 1867 que daba inicio á monarquía dual austrohúngara. O acordo foi asinado polo emperador de Austria Francisco Xosé I e o delegado maxiar Ferenc Deák. Nel equipárase Austria a Hungría dentro do estado común que pasa a se-lo Imperio Austrohúngaro.

Este imperio perviviría ata a súa derrota na primeira guerra mundial en 1918.
Condado de Nógrád

**Nógrád** é un condado administrativo (megye), situado no norte de Hungría . O condado fai fronteiras con Eslovaquia e os condados húngaros de Pest, Heves e Borsod-Abaúj-Zemplén. A capital do condado de Nógrád é Salgótarján , a súa superficie é de 2544&nbsp;km² e ten unha poboación de 220.000 habitantes.

## Estrutura rexional 
### Cidade con dereitos de condado 
miniatura|dereita|300px| Fotografía aérea de Salgótarján - Hungría

* Salgótarján

### Vilas con dereito de condado 
(ordenadas por poboación segundo o censo do 2001)

* Balassagyarmat (17.906)
* Bátonyterenye (15.207)
* Pásztó (10.330)
* Szécsény (6.580)
* Rétság (3.067)
Radio Boqueixón

**Radio Boqueixón** é unha emisora de radio pública do concello de Boqueixón, comezou a emitir o 1 de xuño de 1995 en 107.2 FM, pódese escoitar na comarca do Val do Ulla.

## Véxase tamén 
### Ligazóns externas 
*
Radio Arzúa

**Radio Arzúa** é unha emisora de radio pública do concello de Arzúa, comezou a emitir o 19 de setembro de 1995 en 107.4 FM. Pódese escoitar en toda a comarca de Arzúa.
Condado de Heves

**Heves** é un condado administrativo situado no norte de Hungría. O condado sitúase á beira dereita do río Tisza e as montalas Mátra e Bükk. Heves fai fronteira cos condados de Pest, Nógrád, Borsod-Abaúj-Zemplén e Jász-Nagykun-Szolnok. O condado ten unha supercicie de 3.637&nbsp;km e unha poboación de 328.000 habitantes , a súa capital é Eger.

## Estrutura rexional 
### Cidade con dereitos de condado 
miniatura|300px|Eger
* Eger

### Vilas principais 
(ordenadas pola poboación de 2001)

* Gyöngyös (33.553)
* Hatvan (23.134)
* Heves (11.522)
* Füzesabony (8.335)
* Lőrinci (6.203)
* Bélapátfalva (3.465)
* Kisköre (3.095)
* Pétervására (2.616)
Eger

**Eger** (en serbio e croata: *Jegar* / *Јегар* ou *Jegra* / *Јегра*; checo: *Jager*; eslovaco: *Jáger*; polaco: *Jagier*; Turco: *Eğri*; Alemán: *Erlau*; Latín: *Agria*) é unha cidade do norte de Hungría, capital do condado administrativo de Heves, a cidade está situada ó leste das montañas Mátra. Eger é coñecido polo seu castelo, baños termais, edificios históricos (incluíndo o minarete otomán situado máis ó norte de Europa) e por ser a capital dos mellores viños húngaros. A cidade ten unha poboación de 56.317 habitantes e unha superficie de 92,2&nbsp;km².

## Galería de imaxes

Hungary Eger Basilica 2.jpg|A basílica de Eger
Roofs - Eger- Hungary - Europe.jpg|Tellados de Eger

## Véxase tamén
### Ligazóns externas 
*egercity.hu Sitio turístico da cidade , en Húngaro e Inglés
*Información da cidade en Húngaro, Inglés, Alemán e Italiano
*Sitio oficial da cidade en Inglés, Alemán, Francés e Holandés
*Fotografías aéreas de Eger
Hajdú-Bihar

**Hajdú-Bihar** ( Pronunciado en galego*Haidu-Bijar*) é un condado administrativo (megye) do leste de Hungría, na fronteira con Romanía. O condado comparte fronteiras cos condados de Szabolcs-Szatmár-Bereg, Borsod-Abaúj-Zemplén, Jász-Nagykun-Szolnok e Békés. O condado ten unha poboación de 549.000 habitantes e unha extensión de 6211&nbsp;km, a súa capital é Debrecen. 
En xeral, Hajdú-Bihar ten moi poucos lugares habitados: 19 cidades e 62 vilas. As catro maiores cidades – en área e poboación son – Debrecen, Hajdúböszörmény, Hajdúnánás e Hajdúszoboszló.

## Estrutura rexional 
### Cidade con dereitos de condado 
miniatura|dereita|400px| Fotografía aérea de Debrecen

* Debrecen

### Vilas principais 
(ordenadas por poboación segundo o censo do 2001)

## Ligazóns externas 
* Sitio oficial
* Hajdu Online - Portal do condado
Triacontágono

En xeometría, ** triacontágono** é un polígono de 30 lados. Os ángulos dun triacontágono regular miden 168º cada un, e a suma de todos eles é 5040º. A área dun triacontágono regular de lado *a* é:
:A = \frac{15}{2}a^2 \cot \frac{\pi}{30} \simeq 71.3577 a^2.
Debrecen

**Debrecen** (Alemán: Debrezin, polaco: Debreczyn, romanés: Debreţin, eslovaco: Debrecín) é a segunda cidade de Hungría despois de Budapest. Debrecen é o centro rexional da Gran chaira do norte e a capital do condado administrativo de Hajdú-Bihar.
A cidade ten unha poboación de 250.000 habitantes.
200px|miniatura|Grande igrexa protestante de Debrecen
200px|miniatura|dereita|Centro de Debrecen

## Ligazóns externas 
* Sitio oficial en Inglés
* Portal de Debrecen
* Fotografías aéreas de Debrecen
Salgótarján

**Salgótarján** (pronunciado en galego: *xal-gou-tar-iaan*) é unha cidade con dereitos de condado e capital do condado de Nógrád , no nordeste de Hungría. A vila atópase ós pés da montaña Karancs, nos outeiros Cserhát, 120&nbsp;km ó nordeste de Budapest, e 70&nbsp;km ó leste de Miskolc. Salgótarján está arrodeado de fermosos bosques e outeiros e conta cunhas importantes ruínas dun castelo medieval.

## Véxase tamén 
### Ligazóns externas 
* Sitio oficial de Salgótarján
* Fotos do castelo de Salgótarján
* Fotografía aéreas de Salgótarján
Cátodo

miniatura|Batería o pila coas súas partes
Un **cátodo** é un eléctrodo que sofre unha reacción de redución, mediante a cal un material reduce o seu estado de oxidación ao recibir electróns.

A polaridade do cátodo, positiva ou negativa, depende do tipo de dispositivo. Ás veces, condiciónaa o modo de operación, pois se establece segundo a dirección da corrente eléctrica, atendendo á definición universal de corrente eléctrica. En consecuencia, nun dispositivo que consome enerxía (como unha cela electrolítica) o cátodo é negativo, e nun dispositivo que proporciona enerxía, como unha pila voltaica (ou pila de Volta ou unha batería) o cátodo é positivo.

## Etimoloxía 
O termo foi inventado por Michael Faraday (serie VII das Investigacións experimentais sobre a electricidade), co significado de camiño descendente ou de saída, pero referido exclusivamente ao electrólito dunha cela electroquímica.

## Convencionalidade de sentidos 
A súa vinculación ao polo negativo do correspondente xerador implica a suposición de que a corrente eléctrica marcha polo circuíto exterior desde o polo positivo ao negativo, é dicir, transportada por cargas positivas, convención que é a usual. Se o condutor externo fose metálico, está demostrado que o sentido da corrente realmente é o percorrido polos electróns cara ao positivo.

Con todo, nunha célula electrolítica, o condutor é o electrólito, non un metal, e nel poden coexistir ións negativos e positivos que tomarían sentidos opostos ao desprazarse. Por convenio adóptase que o sentido da corrente é o do ánodo ao cátodo ou, o que é o mesmo, do positivo ao negativo.

No caso das válvula termoiónicas, díodos, tiristores, fontes eléctricas, pilas etc. o cátodo é o eléctrodo ou terminal de menor potencial e é a fonte primaria de emisión de electróns. Polo tanto, nunha reacción redox corresponde ao elemento que se reducirá.

## Cátodo termoiónico 
É un eléctrodo que, por efecto da calor, emite electróns (efecto termoiónico). Nestes dispositivos, (válvulas termoiónicas) conéctanse á tensión negativa e á fonte de electróns. O cátodo pode calentarse por si mesmo, facendo circular unha corrente de caldeo, ou mediante un filamento ao que este acoplado termicamente.

Para prolongar a duración eficiente dos dispositivos termoiónicos utilízanse materiais que, a baixas temperaturas, aporten grande emisión de electróns. Por iso, empréganse aliaxes de torio, volframio (tamén coñecido como tungsteno) e lantánidos, o cátodo recúbrese con óxido de calcio.

## Notas 
## Véxase tamén 
* Ánodo
* Pila de limón
Eneadecágono

En xeometría, un **eneadecágono** é un polígono de 19 lados e 19 vértices.

Os ángulos internos dun eneadecágono regular miden aproximadamente 161,052º cada un, ou exactamente 17\pi/19 rad, mentres que cada ángulo externo do eneadecágono regular mide aproximadamente 18,95º, ou exactamente 2\pi/19 rad.

A área dun eneadecágono regular de lado *l* é:

:A = \frac{19(l^2)}{4 \tan(\frac{\pi}{19})} = \frac{19}{4}l^2 \cot \frac{\pi}{19} \simeq 28,4652 l^2

Nótese que tanto tan (tanxente) como cot (cotanxente) calcúlanse en radiáns.

Se se coñece a lonxitude do apotema *a* do polígono, outra alternativa para calcular a área é:

:A = \frac{P\cdot a}{2} = \frac{19(l)\ a}{2}

O P é o perímetro, que se resolve multiplicando a lonxitude de cada lado polo número de lados, 19l.
Il'ya Muromets

O '''Il'ya Muromets''' foi un bombardeiro cuadrimotor ruso usado durante a primeira guerra mundial. Foi deseñado por Igor Sikorsky e era o avión cuadrimotor máis grande na época. Era capaz de cargar unha bomba de tamaño considerable e de realizar misións de recoñecemento a distancias longas. Voou por vez primeira en 1913 e tivo bastante éxito durante a guerra. En tempo de paz reconverteuse para o seu uso civil. O nome Il'ya Muromets ven dun heroe ruso que segundo conta a lenda destruíu el só o exército tártaro.
Agulla

**Agulla** pode referirse a:

*Agulla de coser, ferramenta que se utiliza para coser
*Agulla hipodérmica, utilizada cunha xiringa
*Agulla (reloxo), utilizada nun reloxo
*Agulla (arquitectura), chapitel estreito e alto con forma de punta.
*Xamba, cada unha das dúas pezas verticais que están situadas a ambos os lados do oco dunha porta ou ventá.
*Agulla (carne), parte do lombo dos animais onde se xuntan os membros anteriores co espiñazo; por extensión, peza de carne que se extrae de aí.
*Agulla (botánica), folla do piñeiro e doutras coníferas, arume, acícula.

## Peixes
* Agulla (peixe) (*Belone belone*), semellante ó alcrique ou chandarme (*Scomberesox saurus*)
* Agulla brava (*Syngnathus* sp.)
* Agulla branca (*Tetrapturus albidus*)
Agulleira

miniatura|Agulleira
A **agulleira** (***Scandix pecten-veneris***) é unha planta espontánea que ten o froito en forma de agulla e que medra nas leiras e nas zonas costeiras. A súa área de distribución é a conca mediterránea, chegando polo oeste ata o Reino Unido e polo leste ata Dinamarca.

As **agulleiras** tamén poden ser varias plantas dos xéneros *Erodium* e *Geranium*, máis comunmente denominadas herba agulla ou herba de agulla.
Sant Benet de Bages

**Sant Benet de Bages** é un antigo mosteiro bieito de estilo románico situado no concello de Sant Fruitós de Bages en Cataluña.

## Historia
O mosteiro aséntase sobre un terreo adquirido en 950 polo matrimonio nobre Sala e Ricarda coa intención de edificar un mosteiro de uso particular que xa tiña monxes no ano 960 e que estaba baixo a dependencia directa de Roma. A igrexa consagrouse no ano 972. Unha incursión musulmá descruíu o mosteiro no ano 1002 e tivo que ser reedificado. A pesar da fama que logrou o mosteiro ao longo do século XI no ano 1074 pasou a depender do mosteiro de Sant-Ponç de Tomièiras deica o 1108 recuperou a súa independencia. Tras un segundo ataque musulmán en 1125 a igrexa que quedara totalmente destruída foi reconstruída inspirándose no estilo lombardo. En 1835 os monxes abandonan o mosteiro como consecuencia da lei de desamortización de Mendizábal, posteriormente o mosteiro converteuse nunha fábrica e residencia particular.

## Características
A igrexa consta dunha única nave e tres ábsidas, sobre unha cripta e cun campanario enriba da bóveda do cruceiro. A nave é de 7.5 metros de largo por 30 de longo e está cuberta cunha volta de canón de 12.5 metros de alto, apoiada sobre arcos. Ten dúas portas, por unha delas accédese ao claustro, que se sitúa na zona sur da igrexa e conserva as catro galerías orixinais, contén un total de 64 capiteis situados ao longo das galerías e agrupados por pares, a maioría está decorado con motivos ornamentais, predominando os vexetais e animais.
Radio Melide

**Radio Melide** é unha emisora de radio pública do concello de Melide, comezou a emitir en setembro de 1995 no 107.5 FM. Emite música e novas locais, un dos programas de máis éxito é "A hora amiga". 
Actualmente emite no 107.1 FM.
The Cardigans

**The Cardigans** é o nome dun grupo sueco formada na cidade de Jönköping en 1992. O estilo da súa música virou disco a disco dende que comezaron polo que destaca a súa evolución. Nos seus comezos poderíarselles encadrar dentro do Indie, pasando por un pop máis inspirado nos anos da década de 1960 e polo Rock.

O seu álbum debut *Emmerdale* (1994) deulles a fama no seu país, Suecia, e no estranxeiro, especialmente no Xapón. Pese a isto, non fai ata a publicación do seu segundo álbum, Life (1995), cando conseguiro sona internacional e boas críticas. A banda comezou a ser coñecida fóra da Suecia, grazas a *Erase/Rewind* e *My Favourite Game* do seu álbum *Gran Turismo* (1998) e * Lovefool* do seu álbum *First Band on the Moon* (1996), cuxa inclusión na banda sonora do filme de Baz Luhrmann *Romeo e Xulieta* (obra escrita por William Shakespeare) deulles sona internacional.

## Membros 
* Bengt Lagerberg - batería
* Lasse Johansson - teclados, violín
* Magnus Sveningsson - baixo
* Nina Persson - vocalista
* Peter Svensson - guitarra

## Discografía 
### Álbums 
Álbums de estudio
* *Emmerdale* (1994) SWE #29 
* *Life* (1995) SWE #20 UK #51 
* *First Band on the Moon* (1996) SWE #2 UK #18 US #35
* *Gran Turismo* (1998) SWE #1 UK #8 US #151
* *Long Gone Before Daylight* (2003) SWE #1 UK #47 
* *Super Extra Gravity* - (2005) SWE #1 UK #78

Escolmas
* *The Other Side of the Moon* (1997) - cara-B

### Sinxelos 
## Ligazóns externas 
* Web oficial da banda
Nyíregyháza

**Nyíregyháza** (pronunciación en galego: "nai-redi-haa-za") (en romanés: Mestecǎneşti) é unha cidade do nordeste de Hungría e capital do condado administrativo de Szabolcs-Szatmár-Bereg. A cidade ten unha poboación de 117.000 habitantes sendo unha das maiores cidades do norte de Hungría.
Szabolcs-Szatmár-Bereg

**Szabolcs-Szatmár-Bereg** é un condado administrativo (Húngaro: *megye*) do nordeste de Hungría e que fai fronteira con Eslovaquia, Ucraína e Romanía. O condado fai fronteira cos condados húngaros de Hajdú-Bihar e Borsod-Abaúj-Zemplén. Szabolcs-Szatmár-Bereg ten unha poboación de 572.423, e a súa capital é Nyíregyháza.

## Estrutura rexional 
### Cidade con dereitos de condado 
* Nyíregyháza

### Vilas principais 
(ordenadas por poboación segundo o censo do 2001)
Somogy

**Somogy** é o nome do condado administrativo (megye) situado no suroeste de Hungría, tamén no antigo Reino de Hungría , o condado de Somogy fai fronteira con Croacia e sitúase entre o río Drave e a parte sur do Lago Balaton. O condado fai fronteira cos condados húngaros de Zala, Veszprém, Fejér, Tolna e Baranya. Somogy ten unha poboación de 335.237 habitantes e unha superficie de 6036km². A súa capital é Kaposvár. 

## Estrutura rexional 
### Cidade con dereitos de condado 
miniatura|300px|Fotografía aérea de Kaposvár
* Kaposvár 

### Vilas principais 
(ordenados por poboación segundo o censo do 2001)
Kaposvár

**Kaposvár** (Alemán: *Kopisch, Ruppertsburg*) é a capital do condado administrativo de Somogy en Hungría. Está situada a 186&nbsp;km ó sueste de Budapest, ten unha poboación de 67.954 habitantes e é atravesada polo río Kapos.

## Irmandamentos 
*  Bath
*  Miercurea-Ciuc
*  Darkhan
*  Glinde
*  Koprivnica
*  Saint-Sébastien-sur-Loire
*  Schio
*  Tver
*  Rauma (cidade socia).
*  Villach (cidade socia).

## Véxase tamén 
### Ligazóns externas 
* Sitio oficial
* Fotografías aéreas de Kaposvár
José López Bouza

**José López Bouza**, nado en Ferrol en febreiro de 1890 e finado na mesma cidade o 30 de agosto de 1936, foi un político republicano galego que desenvolveu a súa carreira política no ámbito galego e morreu asasinado polos sublevados pouco despois de comezar a Guerra Civil.

## Traxectoria 
Ao alcanzar a maioría de idade emigrou á Arxentina, lugar tradicional de destino da emigración galega. Alí vinculouse ao anarcosindicalismo, e foi expulsado do país en outubro de 1911. Tralo seu retorno a Galicia, conseguiu un posto de traballo como funcionario municipal na súa localidade natal, á vez que continuaba coa súa militancia anarquista. Así, foi un dos máximos impulsores do Ateneo Obrero Sindicalista e da Comisión Pro Enseñanza Racionalista ferrolá, e un dos impulsores do Congreso Internacional da Paz, convocado a comezos de 1915 para reunir a socialistas, sindicalistas, anarquistas e sociedades obreiras de todo o mundo para terminar a primeira guerra mundial. Foi detido varias veces polas súas actividades sindicalistas. Con todo, uns anos despois, cara a 1918, evolucionaría ao republicanismo de centro. Fundou unha escola en Canido, un barrio obreiro de Ferrol, á que acudían tanto pícaros como persoas maiores de toda a comarca ferrolá. A escola seguiu en funcionamento ata ben entrada a década de 1920.

Membro da ORGA, coa proclamación da República (foi a persoa que izou a bandeira republicana no concello de Ferrol) foi nomeado gobernador civil de Ourense o 17 de xuño de 1931 e despois de Lugo o 5 de agosto, permanecendo no cargo ata o 21 de xullo de 1932.

Presidente da ORGA en Ferrol, e posteriormente de Izquierda Republicana, tralo triunfo da Fronte Popular en febreiro de 1936, foi nomeado presidente da Deputación Provincial da Coruña (23 de marzo de 1936) e concelleiro de Ferrol. Tamén participou na campaña para a aprobación do Estatuto de Autonomía de Galicia de 1936, para a que debuxou un cartel pedindo o voto, baixo o pseudónimo de *Zeus*. Trala súa aprobación foi elixido presidente do Comité central de Autonomía de Galicia, que viaxou a Madrid no verán de 1936 a presentar o Estatuto ás Cortes Españolas. Ao producirse o Golpe de Estado do 18 de xullo, López Bouza, rexeitando os consellos de Castelao, decidiu volver á cidade, participando na defensa do concello contra os sublevados (20 de xullo). Trala rendición do edificio foi detido e xulgado, sendo condenado a cadea perpetua e trasladado ao buque prisión *Plus Ultra*. Porén, foi sacado do buque e fusilado no barrio de Canido o 30 de agosto de 1936, xunto a outras 18 persoas.
## Vida persoal
Foi pai de José Manuel López Fernández, que adoptou o nome artístico de José Manuel López Bouza.

## Notas 
## Véxase tamén 
### Bibliografía 
* 

### Ligazóns externas 
* "A asociación López Bouza presentarase cunha mostra sobre a autonomía do 36", artigo de *La Voz de Galicia*, 30 de decembro de 2006.
* *Guerra Civil e represión en Ferro e comarca*, de Xosé Manuel Suárez Martínez.
Alberte Araúxo Vilar

**Alberte Araúxo Vilar**, nado en Pontevedra en 1961, é médico psiquiatra.

## Traxectoria 
Licenciouse en Medicina e Cirurxía pola Universidade de Santiago de Compostela (USC) e en Antropoloxía Social e Cultural pola Universidade Nacional de Educación a Distancia (UNED). Realizou a especialidade de psiquiatría no *Hospital Clínic i Provincial de Barcelona*. Foi profesor de psicopatoloxía na Universidade Autónoma de Barcelona. Actualmente é psiquiatra no Complexo Hospitalario Universitario de Santiago de Compostela, e profesor asociado de Clínica Psiquiátrica na USC. Autor de numerosos traballos de investigación no eido da clínica e terapéutica psiquiátrica, así como de libros e capítulos sobre a súa especialidade médica. Promotor do Movemento Galego da Saúde Mental.

Durante a súa etapa de estudante militou no sindicato estudantil nacionalista ERGA e nos Comités Abertos de Faculdade (CAF). Afiliado a diferentes organizacións sindicais e políticas nacionalistas galegas (INTG, AN-PG, UMG e UPG), é actualmente militante da Confederación Intersindical Galega (CIG) -onde promoveu a creación da Agrupación Médica de CIG-Saúde- e do Bloque Nacionalista Galego -dentro da agrupación política "Abrente-Esquerda Democrática Galega"-. Foi membro da Comisión Nacional de Sanidade do BNG, como responsábel da área de saúde mental.
CEE O Pedroso

**O Pedroso** é un Colexio de Educación Especial situado en Santiago de Compostela. É un centro educativo público de referencia para toda Galiza, para a escolarización de alumnos desescolarizados por presentar trastornos graves de conduta.

Comezou a súa actividade no ano 2002. Nace dun acordo de colaboración entre a Consellería de Educación e a de Sanidade, e co pulo da Asociación Dédalo. O primeiro equipo técnico, e responsábel do proxecto, estivo liderado pola profesora de educación especial Patricia Gens Autrán e polo psiquiatra Alberte Araúxo Vilar, do Servizo de Psiquiatría do Complexo Hospitalario Universitario de Santiago de Compostela.

O centro ten capacidade para 12 alumnos, en réxime de internado.
126

## Acontecementos 
## Nacementos 
* 1 de agosto - Pertinax, emperador romano.

## Mortes 
* Sisto I, papa da Igrexa católica.

## Outros 
* Historia ano a ano
127

## Acontecementos 
* Hadriano volta a Roma despois de sete anos de viaxe polas provincias romanas.

## Nacementos 
## Mortes 
## Outros 
* Historia ano a ano